open-index/open-wikipedia-markdown huggingface dataset:
Պիա Բրետիանու

**Պիա (Պիյա, Կալիոպիյա) Բրետիանու** (, օրիորդական ազգանունը` *Pleşoianu*, ), հայտնի ռումինացի քաղաքական գործիչ Իոն Բրետանուի կինը։

## Կենսագրություն
Պիա Բրետիանուն ծնվել է 1841 թվականին Պլեշոյու բնակավայրում, Լուկա և Եվգենիա Պլեշոյանուների ընտանիքում (*Luca și Evghenia Pleșoianu*): Նրա մայրը մահացել է 1842 թվականին՝ երկրորդ դստեր ծնվելուց, հետծննդյան տենդից։ Կալիոպիային և իր քրոջը մեծացրել է նրանց տատիկը՝ Սուլթանա Կապելեանուն (*Sultana Capeleanu*): Նա սովորել է Կրայովա քաղաքի գիշերօթիկ դպրոցում։ Հոր մահից հետո՝ 16 տարեկան հասակում, Պիան որբանում է՝ մնալով պահպանողական հայացքներ ունեցող երկու հորեղբայրների` Յանկու Կապելեանուի և Մատեյա Վլադեսկուի (*Iancu Capeleanu și Matei Vlădescu*) խնամքի ներքո, որոնք էլ աղջկան ուղարկում են Կելիմենշտի քաղաքի *Schitul Ostrov* վանք, Մաքսիմիլիայի մոր խնամքի տակ, ով Իոնա Բրետիանուի քույրն էր։ Ծանոթանալով՝ նրանք 1858 թվականի հուլիսի 6-ին ամուսնացան նույն վանքում, չնայած 20 տարվա տարիքային տարբերությանը և Պիայի ընտանիքի անհամաձայնությանը։ Երիտասարդ ընտանիքը որոշեց բնակվել Շտեֆենշտիում գտնվող կալվածքներից մեկում, որը մնացել էր Իոն Բրետիանուին հոր մահից հետո։ Նույն տարում նրանք սկսեցին տան վերակառուցումը և ժամանակավորապես բնակվեցին Իոնի քույրերից մեկի՝ Անիկա Ֆուրդուեսկուի (*Anica Furduescu*) մոտ։

200 px|left|thumb|Պիա և Իոն Բրետիանուների երեխաները
|260 px|right|thumb| ''Florica'' մշակութային կենտրոն

Հարսանիքից հետո առաջին տարիներին Պիայի վրա մեծ ազդեցություն ունեցավ ծագումով շոտլանդացի-ռումինացի լրագրող Մարիա Ռոզետտին։ Ամուսնությունից հետո նրա առջև բացված նոր աշխարհի տպավորությունների ներքո նա տեսավ իր կրթական թերությունները և որոշեց զբաղվել ինքնակրթությամբ։ Պիան ուսումնասիրում էր ֆրանսերեն և գրականություն, քերականություն և պատմություն։ Պատմության դասերը սովորեցնում էր ինքը՝ Իոն Բրետիանուն։  
Նրանց ընտանիքում ծնվեցին ութ երեխաներ՝ երեք տղա և հինգ աղջիկ։ Նրանցից առաջնեկը՝ Ֆլորիկան (*Florica*), մահացել է 3 տարեկան հասակում։ Ի հիշատակ դստեր՝ Իոն Բրետիանուն կոչեց Շտեֆենեշտիի իրենց կեցավայրը։ Նրանց ընտանիքի մյուս երեխաներն էին Սաբինան (1863-1941), Իոնելը  (1864-1927), Դինուն (1866-1950), Վինտիլեն (1867-1930), Մարիան (1868-1945), Տատյանան (1870-1940) և Պիան (1872-1946)։ Որդիներից երկուսը՝ Իոնելն ու Վինտիլեն, դարձան Ռումինիայի վարչապետեր։

## Մահ
Պիա Բրետիանուն մահացել է 1920 թվականին, Բուխարեստում։

## Հիշատակ
Պիա Բրետիանուի պատվին է կոչվել Բուխարեստի գիմնազիան *Școala Gimnazia*:

*Florica* ընտանեկան կեցավայրը դարձավ մշակութային և քաղաքական կենտրոն, որտեղ այցելում էին բազմաթիվ  օտարերկրացի և ռումինացի պետական ու քաղաքական գործիչներ, գրողներ, գիտության և մշակույթի գործիչներ։ Ռումինացի պահպանողականները այն համարում էին մտավորականության հավաքատեղի։  Ներկայումս այն համարվում է ճարտարապետական հուշարձան, ինչպես նաև մշակութային կենտրոն, հանգստի և ստեղծագործելու վայր։

## Ծանոթագրություններ

## Արտաքին հղումներ
* Pia Brătianu
* ''Florica'' մշակութային կենտրոն 

Կատեգորիա:Բրետիանու ընտանիք
Գեորգի Գաբուլով

**Գեորգի Բորիսովիչ Գաբուլով** (, ), ռուս ֆուտբոլիստ, կիսապաշտպան։ Վլադիմիր Գաբուլովի կրտսեր եղբայրը։

## Կարիերա
### Ակումբային
«Լոկոմոտիվում» իր նորամուտը կատարել է 2006 թվականի սեպտեմբերի 20-ին՝ Ռուսաստանի գավաթի խաղարկության 1/16 եզրափակչի՝ «Անժիի» դեմ խաղի 77-րդ րոպեին փոխարինելով Սելսինոյին։ Ռուսաստանի առաջնությունում իր նորամուտը կատարել է 2010 թվականի մարտի 26-ին՝ 3-րդ տուրի՝ «Ամկարի» դեմ խաղի 41-րդ րոպեին փոխարինելով Իվան Ստոյանովին։ «Ալանիայում» իր առաջին գոլը Գաբուլովը խփել է 2010 թվականի մայիսի 10-ին՝ Մոսկվայի «Սպարտակ» ակումբի դեմ խաղում։ Գաբուլովը դարձել է դուբլի հեղինակ՝ օգնելով թիմին հաղթել 5։2 հաշվով։ Դրանից կարճ ժամանակ առաջ դարձել էր թիմի ավագ։

2012 թվականի փետրվարին տեղափոխվել է Մախաչկալայի «Անժի» ակումբ։ 2013 թվականի հունվարին, այդպես էլ չկարողանալով ամրապնդել իր տեղը Դաղստանի թիմի հիմնական կազմում, վերադարձել է «Ալանիա»։

2014 թվականի փետրվարի 19-ին մեկուկես տարվա պայմանագիր է կնքել «Ռոստով» ակումբի հետ։

2014 թվականի օգոստոսի 8-ին տեղափոխվել է «Կռիլյա Սովետով» ակումբ՝ կնքելով երկու տարվա պայմանագիր։ «Սիբիրի» դեմ նորամուտային խաղում բացել է սամարացիների թիմի հաշիվը։ 2015/16 մրցաշրջանի ավարտին ակումբը որոշել է չերկարաձգել պայմանագիրը ֆուտբոլիստի հետ։ 2016 թվականի օգոստոսի 30-ին Գաբուլովը պայմանագիր է կնքել  «Օրենբուրգ» ակումբի հետ մինչև տարվա վերջ։

2017 թվականի հուլիսի 28-ին տեղափոխվել է «ՍԿԱ-Խաբարովսկ» ակումբ

### Հավաքականում
2010 թվականի օգոստոսին առաջին անգամ հրավիրվել է Ռուսաստանի երիտասարդական հավաքական։

## Ձեռքբերումներ
; «Լոկոմոտիվ»
*Ռուսաստանի գավաթի դափնեկիր - 2006/07

; «Ալանիա»
*Ռուսաստանի գավաթի խաղարկության եզրափակչի մասնակից - 2010/11

; «Ռոստով»
*Ռուսաստանի գավաթի դափնեկիր - 2013/14

## Ծանոթագրություններ

## Արտաքին հղումներ
* Գեորգի Գաբուլովի էջը  Վլադիմիր Գաբուլովի պաշտոնական կայքում

Կատեգորիա:Ալանիայի ֆուտբոլիստներ
Կատեգորիա:Անժիի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Ֆերենց Ֆալուդի

**Ֆերենց Ֆալուդի** (հունգարերեն՝ *Faludi Ferenc*, ), հունգարացի բանաստեղծ, ում համարում են «հունգարական նոր քնարերգության հայր»։ Եղել է ճիզվիտական միաբանության անդամ։ Ճիզվիտական կազմակերպությունների արգելման ու փակման պատճառով աշխատանքի է անցել աղքատախնամ հաստատությունում։ Մինչ այդ համբավվել էր իբրև ճիզվիտ մանկավարժ, գրող, թարգմանիչ։ Վարժ տիրապետել է գերմաներենին, անգլերենին, հունգարերեն է թարգմանել Վիլյամ Շեքսպիրի «Փոթորիկ» թատերգությունը։ Ի հավելումն դրա՝ հավաքել ու հրատարակել է հունգարական ժողովրդական չափածո բանահյուսության ստեղծագործություններ։

## Կենսագրություն
Գյունսում ուսումնառությունն ավարտելուց հետո անդամագրվել է ճիզվիտական միաբանությանը, որպես համալսարանական պրոֆեսոր դասախոսել Գրացում, Լինցում, Վիեննայում։ 1741 թվականից 1746 թվականներին նա հունգար կրոնավոր էր Հռոմում, 1753 թվականից 1773 թվականներին՝ դպրոցի տնօրեն Բրատիսլավայում, որոշ ժամանակ՝ նաև ճիզվիտական քոլեջի գրադարանավար։ Այն բանից հետո, երբ ժիզվիտական կազմակերպություններն արգելվեցին, 1773 թվականին Ֆերենց Ֆալուդին մեկնեց Ռեխնից, որտեղ էլ 1779 թվականին կնքեց իր մահկանացուն։

Նա հունգարական բարոկկոյի դարաշրջանի վերջին ներկայացուցիչն է և ռոկոկոյին անցման փուլի մասնակիցը։ Նրա ոճին բնորոշ է ժողովրդախոսակցական բառապաշարի և բանահյուսական արտահայտչաձևերի գործածությունը։ Գրել է երգեր, էկլոգներ, «Կոնստանտին Ծիրանածին» ճիզվիտական ողբերգությունը։ Ֆալուդիի կատարած թարգմանություններից կարելի է առանձնացնել բարոկկոյի դարաշրջանի իսպանացի անվանի գրող, փիլիսոփա, տեսաբան, ճիզվիտ  Բալտասար Գրասիանի «Գրպանի պատգամախոս կամ՝ Ողջամտության գիտությունը» աշխատությունը։

## Մեծարանք
Ֆերենց Ֆալուդիի պատվին է անվանակոչվել՝ 
*Ռեխնիցի մերձակա Geschriebenstein-Irottkö բնապահպանական պարկի հովիտը
*ծառուղի Ռեխնիցում
*փողոց Գյուսինգում (այստեղ նաև հուշատախտակ է փակցվել)

## Գրականություն
* *Ferenc Faludis literarische Bedeutung*. In: *[[Burgenländische Heimatblätter]]*. Nr. 41/4, Festausgabe Ferenc Faludi 1704–1779. Amt der Burgenländischen Landesregierung, Landesarchiv-Landesbibliothek und Landesmuseum, Eisenstadt.
* Franz Probst: *Franz Faludi, Dichter zwischen Barock und Aufklärung, Mittler zwischen Europa und Ungarn*. In: *Franz Faludi, Gedichte*. (ungarisch/deutsch). Edition Roetzer, Eisenstadt 1979.
* Paul Wimmer: *Faludis Gedichte, Literatur und Kritik*. 1981.

## Ծանոթագրություններ

Կատեգորիա:Հունգարացի բանաստեղծներ
Կատեգորիա:Հունգարացի գրողներ
Կատեգորիա:Հունգարացի թարգմանիչներ
Կատեգորիա:Հունգարացի մանկավարժներ
Կատեգորիա:Հունգարիայի քաղաքական գործիչներ
Անատոլի Բաշկին

**Անատոլի Բաշկին** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1983): Տիրապետում է անգլերեն, ֆրանսերեն և դանիերեն լեզուներին։ Դիվանագիտական գործունեությամբ սկսել է զբաղվել 1983 թվականից։

2004-2008 թվականներին՝ Ռուսաստանի ԱԳՆ գլխավոր քարտուղարության (դեպարտամենտի) բաժնի պետ։

2008-2012 թվականներին՝ Ժնևում (Շվեյցարիա) ՄԱԿ-ի և այլ միջազգային կազմակերպություններում Ռուսաստանի մշտական ներկայացուցչության ավագ խորհրդական։

2012-2017 թվականներին՝ ՌԴ ԱԳՆ Աֆրիկայի դեպարտամենտի տնօրենի տեղակալ։

2017 թվականի սեպտեմբերի 18-ից՝ Կամերունում Ռուսաստանի Դաշնության արտակարգ և լիազոր դեսպան։

2018 թվականի հունվարի 29-ը՝ Հասարակածային Գվինեայում Ռուսաստանի Դաշնության արտակարգ և լիազոր դեսպան՝ համատեղության կարգով։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2015 թվականի հուլիսի 22)։

## Պարգևներ
* Ռուսաստանի Դաշնության նախագահի շնորհակալությունը (2015 թվականի դեկտեմբերի 16)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Դեսպանի էջը Կամերունում Ռուսաստանի դեսպանատան կայքում 

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Փիրոսման (Դեդոփլիս Ծղարոյի շրջան)

**Փիրոսման** (), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Ալազանի գետի աջ ափին, ծովի մակերևույթից 280 մետր բարձրության վրա։ Դեդոփլիս Ծղարոից 48 կմ հեռավորության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 569 մարդ։ Գյուղում ապրում են միայն վրացիներ։

## Ծանոթագրություններ

Կատեգորիա:Դեդոփլիս Ծղարոյի շրջան
Կատեգորիա:Վրաստանի գյուղեր
Ճաշկերույթ (մուլտֆիլմ)

**Ճաշկերույթ** (), ռեժիսոր Գարի Բարդինի  ծավալային անիմացիոն մուլտֆիլմը, որը նկարահանվել է Սոյուզմուլտֆիլմ ստուդիայում, 1986 թվականին։ Տևողությունը 10 րոպե է։ Ֆիլմը նկարահանվել է ալկոհոլի դեմ գորբաչովյան պայքարի ամենաթեժ շրջանում։ Այս ֆիմը մեծահասակների համար է։

## Սյուժե
Հերոսներից մեկի ծննդյան օրն է, ինչի առթիվ այդ օրը նրա տանը հավաքվել են անտեսանելի հյուրեր։ Նրանք ուտում են, առանց չափի խմում և պարում։ Ճաշկերույթն ավարտվում է հարբած ծեծկռտուքով, որի արդյունքում հյուրերից մեկը մահանում է (անձեռոցիկը` կրծքին)` գլխին շամպայնի շշից ստացած 
հարվածից, իսկ մյուս հյուրերը խուճապի են մատնվում ու փախչում։ Վերջում ցուցադրվում է հերոսի մոր հեռագիրը։

Ֆիլմն ստեղծված է խնջույքի սեղանի որոշակի առարկանների հիման վրա, որտեղ գլխավոր հերոսները անտեսանելի մարդիկ են։

## Նկարահանող խումբ
* սցենարի հեղինակ և ռեժիսոր` Գարի Բարդին
* Բեմադրող նկարիչ` Նիկոլայ Տիտով
* Կինոօպերատոր` Սերգեյ Խլեբնիկով
* Նկարիչ-մուլտիպլիկատորներ` Իրինա Սոբինովա-Կասիլ, Օլգա Պանոկինա, Սերգեյ Օլիֆիրենկո
* Հնչյունային օպերատոր` Վլադիմիր Կուտուզով
* Մոնտաժող` Նադեժդա Տրեշովա 
* Խմբագիր` Տատյանա Պապորովա
* Դերերը հնչյունավորել են
# Եկատերինա Վասիլևա` Ակնոցով կին 
# Մարինա Նեյոլովա` Ծիծաղող կին 
# Նատալյա Տենյակովա` Վասիլի Պետրովիչի կինը
# Ալեքսեյ Բորզունով`վիրախոտ
# Գեորգի Բուրկով` Վասիլի Պետրովիչ
# Արմեն Ջիգարխանյան` Տղամարդ, ասում է` «Գրողը տանի»
# Վլյաչեսլավ Նեվիննի` Տղամարդ, ասում է` «Լավ ենք նստել»
# Բորիս Նովիկով` սեղանը գլխավորող տղամարդը` անձեռոցիկը կրծքին
* Դեկորները պատրաստել են` Ն. Զակլյակով, Վ. Գրիշին, Մ. Կոլտունով, Վ. Պետրով
* Նկարահանող խմբի տնօրեն` Գրիգորի Խմարա

## Պարգևներ
* Անսիի (Ֆրանսիա) անիմացիոն ֆիլմերի իջազգային կինոփառատոնի մասնակցության դիպլոմ (1987)։

## Փաստեր

* Մուլտֆիլմի սկզբում և խնջույքի սեղանը բացելիս լսվում է Պյոտր Չայկովսկու երաժշտությունը «Քնած գեղեցկուհին» բալետից, իսկ պարերիի ժամանակ հնչում է «Մալինովկայում մի ձայն լսվեց» երգը։ 
* Տեսարաններից մեկը ոչ թե ստեղծված է անիմացիայով, այլ նկարահանված է «կենդանի»։ Այդ տեսարանի համար սեղանի տակ են մտել Գարի Բարդինը և Յուրի Նորշտեյնը և ցնցել այն։

## Ծանոթագրություններ

## Արտաքին հղումներ
* Мультфильм «Банкет». Страница на официальном сайте Гарри Бардина.
* «Банкет» — Энциклопедия отечественного кино
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Գարրի Բարդինի մուլտֆիլմեր
Կատեգորիա:Խորհրդային մուլտֆիլմեր
Պիտեր Բոռնեմիսա

**Պիտեր Բոռնեմիսա** (հունգարերեն՝ *Péter Bornemisza*, ), հունգարացի լյութերական եպիսկոպոս, քարոզիչ, թատերագիր, հրապարակագիր, մանկավարժ (նրան աշակերտել է նաև հունգարական Վերածնության դարաշրջանի խոշորագույն բանաստեղծ Բալինտ Բալաշին)։

Պիտեր Բոռնեմիսան ծագումով ազնվական ընտանիքից էր։ Վեց տարեկան էր, երբ կորցրեց հորը. վերջինիս սպանել էին թուրքերը։ Այդուհանդերձ՝ մայրը կարողացել է զավակին լավ կրթություն տալ։ Կրակովի Յագելոնյան համալսարանում ուսանելու ժամանակ անգլիացի մի դասախոս-գիտնական առաջին անգամ հետաքրքրություն է առաջացրել նրա մեջ բողոքականության նկատմամբ։ Ավելի ուշ՝ համբավավոր լյութերական Ֆիլիպ Մելանքտոնի դասախոսությունները (Վիտենբերգի համալսարանում) և աշխատություններն են խոր ազդեցություն գործել նրա վրա։ Բոռնեմիսան բողոքական գրականություն է հրատարակել, հայրենի երկրում զբաղվել բողոքականության քարոզչությամբ։ Քարոզչական, հրապակագրական աշխատանքներով չբավարարվելով՝ նա հեղինակել է նաև մի նշանակալի գեղարվեստական երկ՝ *Magyar Elektra* («Հունգարական Էլեքտրան») թատերգությունը։

Հունգարացի կոմպոզիտոր Դյորդ Կուրտագը «Պիտեր Բոռնեմիսայի ասույթները» խորագրով մի ծավալուն երաժշտական երկ է ստեղծել, որտեղ օգտագործել է Բոռնեմիսայի քարոզների համառոտած տեքստերը։

Հունգարիայում լույս է ընծայվել Պետեր Բորնեմիսայի երկերի հինգհատորյակը։

## Ծանոթագրություններ

Կատեգորիա:Կրակովի համալսարանի շրջանավարտներ
Կատեգորիա:Հունգարացի աստվածաբաններ
Կատեգորիա:Հունգարացի գրողներ
Կատեգորիա:Հունգարացի դրամատուրգներ
Կատեգորիա:Հունգարացի թատերագիրներ
Կատեգորիա:Հունգարացի մանկավարժներ
Գեշրիբենշտայն

**Գեշրիբենշտայն** (գերմ.՝ Geschriebenstein. [ɡəˈʃʁiːbm̩ˌʃtaɪ̯n]), անգլերեն աղբյուրներում սակավադեպ հիշատակվում է հունգարական անվանումով՝ **Իրոտ-կո** **Írott-kő** (), լեռ 884 մետր բարձրությամբ, որը գտնվում է Ավստրիայի և Հունգարիայի սահմանին։ Ամենաբարձրն է Կոշեգի լեռներում, Արևմտյան Հունգարիայի (Անդրդանուբյան երկրամաս) ամենաբարձր կետն է և Բուրգենլանդի ամենաբարձր կետը։ Ավստրիական աղբյուրների համաձայն՝ նրա բարձրությունը 884 մետր է, հունգարական հղումներում հիմնականում հիշատակվում է 883 մետր։ Սահմանից դեպի Բուրգենլանդի կողմ ամենաբարձր կետը 879 մետր է։

Հունգարական նախկին անուններն են՝ *Fenyőhegy* և *Szálkő*: Ներկայիս անունը (Írottkő՝ հունգարերեն, Geschriebenstein՝ անգլերեն և գերմաներեն) կարող է թարգմանվել որպես գրված քար և հավանաբար ստացվել է սահմանային մակագրություններով քարերից *Batthyány* և *Esterházy* ընտանիքների սեփականությունների միջև։ Գագաթին կա 1913 թվականին կառուցված դիտարկման աշտարակ։ Այն կանգնած է ճիշտ և ճիշտ Ավստրիայի և Հունգարիայի սահմանի վրա։

2007 թվականի դեկտեմբերից սկսած, Ավստրիան և Հունգարիան սահմանը կարող են անցնել առանց պաշտոնական ընթացակարգի, քանի որ Հունգարիան միացել է Շենգենյան համաձայնագրին։

Ավստրիական կողմում ամենամոտ քաղաքներն են Ռեխնիցը և Լոկենհաուսը։ Հունգարիայի կողմում ամենամոտ շրջանը Վելեմն է, իսկ ամենամոտ քաղաքը՝ Կոսեգը։
[300px|thumb|none|[Բաժանիչ քար դիտարկման աշտարակի ներսում։ Դրա ձախ կողմը Ավստրիան է (նշված՝ *Ö* *Österreich* -ի համար), աջ կողմը Հունգարիան է (denoted by an *M* for *Magyarország*, not visible)]]

## Ծանոթագրություններ

## Արտաքին հղումներ
*Naturpark Geschriebenstein-Írottkő
*Írottkő Nature Park Information Centre 
* Awarded "EDEN - European Destinations of Excellence" non traditional tourist destination 2009

Կատեգորիա:Հունգարիայի լեռներ
Կատեգորիա:Ավստրիայի լեռներ
Կատեգորիա:Ալպերի լեռներ
Վիդադի Նարիմանբեկով

**Վիդադի Ֆարման օղլի Նարիմանբեկով** (, ), ադրբեջանցի խորհրդային նկարիչ, 20-րդ դարի նշանավոր ադրբեջանական նկարիչներից մեկը, Ադրբեջանական ԽՍՀ ժողովրդական նկարիչ (1982), «Փառք»ի օրդենի դափնեկիր; Նա ապրել և աշխատել է Բաքվում և Փարիզում։ Ադրբեջանցի խորհրդային նկարիչ Թողրուլ Նարիմանբեկովի եղբայրն է։

## Կենսագրություն
Վիդադի Նարիմանբեկովը ծնվել է 1926 թվականին Ֆրանսիայի Կաննի քաղաքում։ Վիդադիի ընտանիքը հետագայում տեղափոխվել է Ադրբեջան։ 1943—1944, 1950—1953 թվականներին սովորել է Բաքվի Ազիմզադեի անվան գեղարվեստի ուսումնարանում, 1953—1956 թվականներին՝ Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայում։ 1957—1960 թվականներին սովորել է Թբիլիսիի գեղարվեստի ակադեմիայում։

Վիդադի Նարիմանբեկովը 1961 թվականին ընդունվել է ԽՍՀՄ նկարիչների միությունը։ Նա մահացել է 2001 թվականի դեկտեմբերի 13-ին։

## Գործունեություն
* 1964 — մասնակցությունը ադրբեջանական նկարիչների ստեղծագործությունների ցուցահանդեսին;
* 1965 — Մասնակցությունը Համամիութենական արվեստի ցուցահանդեսին;
* 1967 — Մասնակցությունը Համամիութենական հոբելյանական արվեստի ցուցահանդեսին;
* 1968 — Մասնակցությունը համամիութենական արվեստի «50 տարիները ՀԼԿԵՄ» ցուցահանդեսին։ Ընտրվել է Ադրբեջանական ԽՍՀ նկարչների միության անդամ։
* 1969 — Մասնակցությունը ցուցահանդեսին Անդրկովկասի նկարիչների `Հայրենական մեծ պատերազմի մասնակիցների։
* 1982 -  Ստացել է Ադրբեջանի ժողովրդական նկարչի կոչում։
* 2001 — Պարգևատրվել է «Փառք»ի շքանշանով։

## Ծանոթագրություններ

Կատեգորիա:Ադրբեջանցի նկարիչներ
Կատեգորիա:ԽՍՀՄ ժողովրդական նկարիչներ
Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:Բաքվում թաղվածներ
Կատեգորիա:Բնանկարիչներ
Իլդար Աբուզյարով

**Իլդար Աբուզյարով** (, ), ռուսաստանցի թաթար գրող։

## Կենսագրություն
1998 թվականին առաջին անգամ սկսել է հրապարակել իր պատմվածքները «Նիժնի Նովգորոդ» ամսագրում։ Որպես սպորտային մեկնաբան համագործակցել է նովգորոդյան թերթերի հետ։ Դասավանդել է նովգորոդյան «Մախինուր» մեդրեսեում։ 2000 թվականին ավարտել է Նիժնի Նովգորոդի պետական համալսարանի պատմության ֆակուլտետը։ Զուգահեռաբար սովորել է Մոսկվայի իսլամական քոլեջում։ Աշխատել է որպես պահակ, բեռնակիր, լրագրող, պատուհանների բլոկների արտադրության պետ, «Օկտյաբր» թերթի առևտրային գծով տնօրեն։

## Ստեղծագործություն
Արձակ ստեղծագործությունները տպագրվել են «Զնամյա», «Վավիլոն», «Օկտյաբր», «Ուրալ», «Նովի միր»,  «Նևա», «Դրուժբա նարոդով», «Յունոստ»  թերթերում և ալմանախներում։ «Ջիների աշունը», «Կուրբան Սիրարկած», «Քուշ», «Գողապտում աղբանական», «Մուտաբոր» գրքերի հեղինակն է։ «Փոստ» և «Մավր» պատմվածքները ընդգրկվել են Յուրի Կազակովի անվան մրցանակաբաշխության շորթ-լիսթում։ «Քուշ» վեպը ընդգրկվել է «Ազգային բեսթսելլեր» և «Մեծ գիրք» մրցանակաբաշխությունների լոնգ-լիսթում, իսկ «Մուտաբոր» վեպն ընգրկվել է «Ազգային բեսթսելլեր» մրցանակաբաշխության շորթ-լիսթում։ Ստեղծագործությունները թարգմանվել են գերմաներեն, չեխերեն, շվեդերեն։ «Հարավ գնացող տրոլեյբուսը» պատմվածքը  հրատարակվել է շվեդական ամենահին «Ord & Bild» ամսագրում, իսկ «Բերբեր» պատմվածքը գերմանական ամենահին «Sinn und Form» երկամսագրում։ «Օկտյաբր» ամսագրում հրատարակված «Կուրբան Սիրարկած» պատմվածքն ընկել է ռեժիսոր Սալավաթ Յուզեևի համանուն գեղարվեստական ֆիլմի հիմքում։ Մասնակցել է «Գրականության էքսպրես»-ին` Լիպկիում երիտասարդ գրողների սեմինարին, ինչպես նաև` Լայպցիգում, Փարիզում, Ֆրանկֆուրտում, Կահիրեում, Լոնդոնում կազմակերպված գրքի միջազգային տոնավաճառներին։

## Մրցանակներ
* Նոր Պուշկինյան մրցանակի դափնեկիր՝ հայրենական մշակութային ավանդույթների նորարական զարգացման համար։
* Վալենտին Կատաևի անվան մրցանակի դափնեկիր։

## Ծանոթագրություններ

## Արտաքին հղումներ
* Новая литературная карта России

Կատեգորիա:Թաթար գրողներ
Կատեգորիա:Նիժնի Նովգորոդի պետական համալսարանի շրջանավարտներ
Կատեգորիա:Ռուս գրողներ
Ադամ Բոդոր

**Ադամ Բոդոր** (հունգարերեն՝ *Ádám Bodor*, ), հունգար գրող։

## Կենսագրություն
Ծնվել է Ռումինիայի կազմի մեջ գտնվող Տրանսիլվանիա երկրամասում, որտեղ հունգարները ազգային փոքրամասնություն են։ Հայրը բանկային ծառայող էր, գաղափարապես՝ համոզված հակակոմունիստ։ Ադամը դաստիարակվել է հակակոմունիստական ոգով, պատանի հասակից հավատացել, որ Տրանսիլվանիան ազատվելու է կոմունիստական վարչակարգից և անկախություն է ձեռք բերելու։ Տասնյոթ տարեկան էր, երբ ձերբակալվեց անվտանգության ծառայության՝ *Securitate*-ի կողմից, մեղադրվեց հակապետական գործունեության մեջ (բռնվել էր հակակոմունիստական բովանդակությամբ թռուցիկներ ցրելիս) և դատապարտվեց ազատազրկման։ Երկու տարի բանտում անցկացնելուց հետո ազատ է արձակվել, մի տարի բանվորություն է արել բնօրրանի ֆաբրիկաներից մեկում, այնուհետև սովորել է կալվինիստական հոգևոր ճեմարանում ու Կլուժի համալսարանի աստվածաբանական ֆակուլտետում, սակայն հոգևորական չի դարձել. ծառայել է եկեղեցու արխիվային բաժանմունքում, 1960-ական թվականների առաջին կեսին աշխատել է որպես թարգմանիչ, միաժամանակ ստեղծագործել է՝ պատմվածքներ է գրել։ 1965 թվականի սկզբներին լույս է տեսել նրա առաջին պատմվածքը, այդ նույն տարում՝ նաև առաջին գիրքը՝ պատմվածքների ժողովածու։ Դարձել է Ռումինիայի գրողների միության անդամ; 1982 թվականին տեղափոխվել է Հունգարիա, բնակություն հաստատել Բուդապեշտում (որոշ ժամանակ ապրել է նաև Արևմուտքում)։ Աշխատել է Բուդապեշտի հրատարակչություններից մեկում, միաժամանակ շարունակել է գրել, տպագրվել... Նրան լայն ճանաչում է բերել «Սինիստրի շրջանը» գրոտեսկային-ֆանտաստիկ վիպակը (1992 թ.), որը թարգմանվել է տասնյակ լեզուներով։
  
Ադամ Բոդորի մի շարք ստեղծագործություններ էկրանավորվել են։

## Երկերի ընտրանի
* 1969 A tanú/ Վկան (նորավեպեր)
* 1974 Plusz-mínusz egy nap/ Գումարած-հանած մեկ օր (պատմվածաշար, էկրանավորել է ռեժիսոր Զոլտան Ֆաբրին)
* 1978 Megérkezés északra/ Ոչինչ էլ չի պատահել (նորավեպեր)
* 1981 A Zangezur hegység/ Զանգեզուրի լեռներ (նորավեպեր)
* 1985 Az Eufrátesz Babilonnál/ Եփրատը Բաբելոնում (նորավեպեր)
* 1991 Sinistra körzet/ Սինիստրի շրջանը ( գլուխներ վեպիից)
* 1994 A részleg/ Բաժին (վեպ, էկրանավորել է ռեժիսոր Պետեր Գոտարը, 1995)
* 1999 Az érsek látogatása/ Արքեպիսկոպոսի ժամանումը (վեպ, էկրանավորել է ռեժիսոր Զոլտան Կամոդին, 2007)

## Մեծարանք
Ադամ Բոդորն արժանացել է Աթիլա Յոժեֆի (1986), Տիբոր Դերիի (1989, 1992), Լայոշ Կոշուտի (2003) անվան մրցանակների և այլ պարգևների։

## Ծանոթագրություններ

## Գրականություն
Pozsvai Gy. Bodor Ádám. Pozsony: Kalligram, 1998.

## Արտաքին հղումներ
* На сайте ''Венгерская литература'' ,,,
* На сайте IMDB

Կատեգորիա:20-րդ դարի հունգարացի բանաստեղծներ
Կատեգորիա:Կոշութի մրցանակի դափնեկիրներ
Կատեգորիա:Հունգարացի բանաստեղծներ
Կատեգորիա:Հունգարացի գրողներ
Տուն փոքր խորանարդիկներից

«**Տուն փոքր խորանարդիկներից**» (つみきのいえ, ցումիկի նո իէ), ճապոնական կարճամետրաժ անիմացիոն ֆիլմ, որ ստեղծվել է ռեժիսոր Կունիո Կատոյի կողմից 2008 թվականին։ Արժանացել է «Օսկարի» մրցանակի 2009 թվականին։ Ծերունուն հնչյունավորել է Մասամի Նագասավան։

## Սյուժե
Մուլտֆիլմի գլխավոր հերոսը միայնակ ծերունի է։ Քանի որ ջրի մակարդակը նրա տան շուրջն անընդհատ բարձրանում է, այրի տղամարդն ստիպված է կառուցել նորանոր տներ՝ մեկը մյուսի վրա։ Մի օր նա սուզվում է ջրի մեջ, որպեսզի գտնի ծխամորճը ստորին հարկերում, որոնցից յուրաքանչյուրը պահպանում է իր հիշողությունների մի մասը։ Այս պատմությունը մտորումների, հիշողության, ընտանիքի և մենակության մասին է։

## Մրցանակներ
* Անսիի անիմացիոն ֆիլմերի միջազգային փառատոնի մրցանակ լավագույն կարճամետրաժ ֆիլմի համար (2008),
*Օսկար – Լավագույն կարճամետրաժ անիմացիոն ֆիլմ (2009),
* Japan Media Arts Festival – Գրան պրի անիմացիայի բաժնում,
* Հիրոսիմայի անիմացիայի միջազգային փառատոնի մրցանակ,
* LA Shorts Fest – Լավագույն անիմացիա։

## Ծանոթագրություններ

## Արտաքին հղումներ
* «Տուն փոքր խորանարդիկներից» մուլտֆիլմը Anime News Network կայքում
* 

Կատեգորիա:2008 մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Ճապոնական մուլտֆիլմեր
Կատեգորիա:Օսկարակիր մուլտֆիլմեր
Վելեժ (լեռ)

**Վելեժ** (), լեռ Բոսնիա և Հերցեգովինայի Արևելյան Հերցեգովինա վարչատարածքային կազմավորումում։ Բարձրությունը ծովի մակարդակից կազմում է  1 969 մետր։ Լեռան ստորոտին գտնվում է Մոստար քաղաքը։ Լեռան վրա արածում են անասուններ, թեպետ նրա լանջերին համարյա բացակայում են ջրի աղբյուրները, բացի Բունա գետի վտակից։ Վելեժի հյուսիսային մասը հարուստ է ջրով։ Լեռան արևմուտքում գտնվում է երկաթուղի, որը Սարաևոն կապում է Ադրիատիկի ծովափի հետ։

## Պատկերասրահ

Պատկեր:Čatrnja na Veleži.jpg|Հին ամրություն լեռան վրա
Պատկեր:Velez by night.jpg|Երեկոյան տեսարան դեպի լեռը
Պատկեր:Udoli Neretvy z Veleze2.jpg|Ներետվային հովիտը, տեսարան Վելեժից


## Տես նաև
* Բոսնիա և Հերցեգովինայի լեռների ցանկ

## Գրականություն
* Tvrtko Kanaet, *Podveležje i Podvelešci*, Naučno društvo SR BiH, Djela knjige VI, odjeljenje istorijsko-filoloških nauka, knjiga 3, Sarajevo 1955.

## Ծանոթագրություններ

Կատեգորիա:Բոսնիա և Հերցեգովինայի լեռներ
Break Up With Your Girlfriend, I’m Bored

**«Break Up with Your Girlfriend, I’m Bored»**, ամերիկացի երգչուհի Արիանա Գրանդեյի *«[[Thank U, Next (ալբոմ)|Thank U, Next]]»* հինգերորդ ստուդիական ալբոմի երրորդ սինգլը։ 2019 թվականի փետրարի 8-ին այն թողարկվեց որպես ալբոմի երրորդ սինգլ (նույն տարում երբ թողարվեց ալբոմը)։

## Նախապատմություն և թողարկում
Երգը գրանցվել է APRA-փւք (Ավստրալիայի Կատարողական Իրավունքների Ասոցիացիա) հունվարի 2019-ին։ Այն թողարկվել է Thank U, Next ալբոմի թրեք-լիստ 2019 թվականի հունվարի 22-ին։ Արիանա Գրանդեն սկզբում այն անվանեց «Remember», որպես ալբոմի վերջաբան։ Այնուամենայնիվ, ալբոմի թողարկումի մեկ շաբաթ դրա անունը փոխվեց «Break Up With Your Girlfriend, I’m Bored»: Փետրվարի 5-ին՝ ալբոմի թողարկումից երկու օր առաջ, Գրանդեն հայտարարեց, որ այս երգը կդառնա ալբոմի երրորդ սինգլը։

Երգի հատվածներ բեռնվեցին Ինստագրամում 2019 թվականի հունվարի 23-ին։

## Երաժշտական տեսահոլովակ
YouTube-ում ArianaGrandeVevo ալիքում երաժշտական տեսահոլովակի պրեմիերան տեղի ունեցավ ալբոմի թողարկման օրը՝ 2019 թվականի փետրվարի 8-ին։ Ֆիլմի ռեժիսորը՝ Հաննա Լյուկս Դևիսը տեսահոլովակի մե ներառեց դերասան Չարլզ Մելթոնին։ Billboard ամսագիրը տեսահոլովայը անվանել Գրանդեի սեքսուալ նորաձ պրոմո, ով վերահսկում էր խնջույքը և ցուադրում իր լավագույն կողմերը Հոլիվուդի բլուրներում գտնվող առանձնատան մեջ։

## Առևտրային հաջողություններ
Մեծ Բրիտանիայում «Break Up with Your Girlfriend, I’m Bored» երգը նորամուտը կատարել է հիտ-փառատոն UK Singles Chart-ում, առաջին տեղով, ԳՐանդեյի մյուս երգը՝ «7 Rings»-ը, զբաղեցրել է հինգերորդ հորիզոնականը։ Գրանդեն պատմության մեջ առաջին կինն է դարձել, ով բրիտանական հիթ-փառատոնի առաջի տեղի մրցանակից հրաժարվել է։ Միևնույն ժամանակ այս շաբաթ զբաղեցրել է առաջին երկու տեղերը («7 Rings»-ը մնաել է երկրորդ տեղում) և Գրանդեն դարձել է երկրորդ կինը պատմության մեջ Մադոննայից հետո (1985, օգոստոս)։ Սինգլը թողարկվել է 85000 օրինակով։ Գրանդեն նաև դարձավ չորրորդ կատարողը, ով կարողացավ երեք անգամ գլխավորել բրիտանական աղյուսակը 100 օրվա ընթացքում, այնպիսի երգիչներից հետո ինչպիսիք էին Էլվիս Փրեսլին, Ջոն Լենոնը, Ջասթին Բիբերը, իսկ կանանց մեջ առաջինն էր։

Իռլանդիայում երգը իր նորամուտը կատարե աղյուսակի 1 հորիզոնականով, Գրանդեյին դարձնելով այս աղյուսակի 5-րդ լիդերը։ Նա այս արդյունքը կիսեց Ռիհաննայի 2010 թվականի արդյունքի հետ։ Նա դարձավ առաջին կատարողը ով ինքն իրեն պաշտոնանկ է արել, ինչպես Էդ Շիրանը 2017 թվականին։ Գրանդեն նաև դարձել է երկրորդ կինը Բրիտնի Սփիրսից հետո, ով կարողացել է 4 անգամ գլխավորել աղյուսակը մեկ տարվա ընթացքում։

## Հիթ-շքերթներ

### Շաբաթական հիթ-շքերթներ

### Ամսվա հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Արիանա Գրանդեի երգեր
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Յանոշ Վայդա

**Յանոշ Վայդա** (հունգարերեն՝ *Vajda János*, ), հունգարացի բանաստեղծ, արձակագիր, ժուռնալիստ։ Առաջին բանաստեղծությունը տպագրվել է 1844 թվականին, *Életképek* պարբերականում։ Եղել է Կիշֆալուդի ընկերության անդամներից, ընկերություն, որը 19-20-րդ դարերում մեծապես նպաստել է հունգար գրողների ստեղծագործությունների հրատարակման գործին։

## Կենսագրություն
Ծնվել ու մեծացել է անտառապահի ընտանիքում։ Գիմնազիան ավարտելուց հետո անցել է պետական ծառայության, բացի այդ՝ իր ուժերը փորձել է դերասանության, մանկավարժության ասպարեզներում, հոդվածներ է գրել քաղաքատնտեսական, գյուղատնտեսական թեմաներով։ 1844 թվականից սկսել է լրջորեն զբաղվել գրական աշխատանքով. հիմնականում բանաստեղծություններ է գրել։ Ակտիվորեն մասնակցել է «Մարտյան երիտասարդություն» հասարակական-գրական շարժմանը, որի առաջնորդը անվանի բանաստեղծ Շանդոր Պետեֆին էր։ Հունգարիայում բռնկված հեղափոխության օրերին (1848-1849 թթ.) զենքը ձեռքին՝ ընդգրկվել է հեղափոխական պայքարում։ Ապստամբության ճնշվելուց հետո, որպես պատիժ, նրան հարկադրել են իբրև շարքային զինվոր ծառայել ավստրիական բանակում։ Ավարտելով ծառայությունը՝ 1853 թվականից վերջնականապես նվիրվել է գրական աշխատանքին։ Վերջին տարիներին գրած չափածո ստեղծագործություններում գերակայում է իրապաշտական ոգին՝ համեմված թունդ հոռետեսությամբ։

Վախճանվել է կյանքի 70-րդ տարում, հուղարկավորվել Բուդապեշտի «Կերեպեշի» գերեզմանատանը։

## Երկերի ընտրանի
* «Արքայազն Բելան» (պատմվածք) / Bèlakiràlyfi (1854)
* «Բանաստեղծություններ» / Költemènyek (1856)
* «Նոր երգեր» / Ujdalok (1858)
* «Փոթորկի արձագանքները» / Viharhangok (1860)
* «Մանր բանաստեղծություններ» / Kisebb Költemènyek (1872)
* «Ալֆրեդի սիրավեպը» (պատմվածք) / Alfred regénye (1875)
* «Գիսաստղը» (բանաստեղծություն)/ Az üstökös (1882)
* «Մենակություն» (բանաստեղծություն)/ Magãny (1883)
* «Իլդիկո» (ողբերգություն)/ Ildiko
* «Թխկին» (չափածո հեքիաթ) / Jàvorta
* «Հանդիպումներ» (ակնարկներ)/ Találkozások

## Հրատարակություններ
* Összes művei. — Bdpst, 1940.
* Összes versei. — Bdpst, 1955.

## Գրականություն
* Малая советская энциклопедия / Гл. ред. Б. А. Введенский. (Третье издание), Т. 2 — М.: Большая советская энциклопедия, 1960. — с. 103 
* Komlós A., Vajda János. — Bdpst, 1956.

## Ծանոթագրություններ

Կատեգորիա:19-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Հունգարացի արձակագիրներ
Կատեգորիա:Հունգարացի բանաստեղծներ
Կատեգորիա:Հունգարացի լրագրողներ
Վաղինակ Վարդանյան (այլ կիրառումներ)

**Վաղինակ Վարդանյան** անունը կարող է վերաբերել հետևյալ անձանց՝

* Վաղինակ Եգորի Վարդանյան  (նոյեմբերի 12, 1923 - 1990), հայ վնասվածքաբան-օրթոպեդ։ Բժշկական գիտությունների դոկտոր (1962), պրոֆեսոր (1966)։ 
* Վաղինակ Անուշավանի Վարդանյան (նոյեմբերի 9, 1958), հայ փիլիսոփա-դասախոս, սոցիոլոգ։ ՀՀ սփյուռքի նախարարության աշխատակազմի տեղեկատվության և հեռահաղորդակցության վարչության պետ։

## Ծանոթագրություններ
HammAli & Navai

**HammAli & Navai**, ռուսական երաժշտական ռեփ-դուետ, որի կազմում ընդգրկված են ադրբեջանցիներ Ալեքսանդր Ալիևը և Նավաի Բակիրովը։

## Պատմություն
Դուետը կազմավորվել է 2016 թվականի հունիսի 29-ին, երբ գրվեց նրանց առաջին համատեղ երգը՝ «День в календаре»։

2017 թվականի հունվարին գրվեց երկու համատեղ թրեք՝ «Летать не хочу» և «Любовь-простуда»։ Մոտ մեկ ամիս անց դուետը թողարկեց նոր երգ՝ «Ты моя химия», մեկ ամիս անց կայացավ «Память не разрушить» սինգլի պրեմիերան։

2017 թվականի ապրիլի 19-ին կայացավ «Вместе летать» թրեքի թողարկումը, որը գրվել էր Bahh Tee-ի հետ միասին։ Նույն թվականի մայիսին դուետը թողարկեց «Привет, ну как ты там вообще?» երգը։ 2017 թվականի հունիսի 16-ին հրապարակվեց «Фары-Туманы» թրեքը։

2018 թվականին ներկայացվեց «Хочешь, я к тебе приеду» թրեքը, որի հիման վրա ավելի ուշ նկարահանվեց տեսահոլովակ։ Հոլովակի գլխավոր հերոսուհին Անաստասիա Իվլեևան էր։ 2018 թվականի մարտի 9-ին կայացավ JANAVI դեբյուտային ստուդիական ալբոմի պրեմիերան, որը BOOM-ի տարբերակով դարձավ 2018 թվականի ամենալսելի ալբոմը։ «Пустите меня на танцпол» երգը դարձավ հիթ (ընդգրկվել է տարբեր շքերթներում՝ Звук (2-րդ տեղ), Mooscle (2-րդ տեղ), Youtube (5-րդ տեղ) և այլն), որի հիման վրա նկարահանվեց տեսահոլովակ ռեպեր Կիևսթոների և մոդել Մաշա Մինոգորովայի մասնակցությամբ։ 2018 թվականի նոյեմբերի 26-ին թողարկվեց «JANAVI: Аутотомия» ալբոմը։

2019 թվականի հունվարի 18-ին դուետը թողարկեց նոր սինգլ՝ «Как тебя забыть», իսկ երեք ամիս անց կայացավ jony-ի հետ համատեղ ներկայացրած «Без тебя я не я» երգի պրեմիերան։

2021 Մարտի 4-ին խմբի մենակատարները հայտարարեցին կոլեկտիվի փլուզման և մենակատար աշխատանքի մեկնարկի։

## Սկավառակագրություն

## Ծանոթագրություններ

## Արտաքին հղումներ
* Պաշտոնական էջը «ВКонтакте» սոցիալական ցանցում 
* 
* 

Կատեգորիա:2016 հիմնադրված երաժշտական խմբեր
Կատեգորիա:Երաժշտական դուետներ
Կատեգորիա:Երաժշտական խմբեր այբբենական կարգով
Վաղինակ Վարդանյան

**Վաղինակ Եգորի Վարդանյան** (), հայ վնասվածքաբան-օրթոպեդ։ Բժշկական գիտությունների դոկտոր (1962), պրոֆեսոր (1966):

## Կենսագրություն
Վաղինակ Վարդանյանը ծնվել է 1923 թվականի նոյեմբերի 12-ին։ 1943 թվականին ավարտել է Երևանի բժշկական ինստիտուտը։ 1953-1964 թվականներին աշխատել է Կուբանի (ՌԴ) բժշկական ինստիտուտի ընդհանուր վիրաբուժության ամբիոնում, 1964-1966 թվականներին՝ Ալժիրի հոսպիտալում, 1968 թվականից՝ Կուբանի բժշկական ինստիտուտի վնասվածքաբանության, օրթոպեդիայի և ռազմադաշտային վիրաբուժության ամբիոնի վարիչ։

Աշխատանքները վերաբերում են հոդախախտերի (արթրոզ) վիրաբուժական բուժմանը և հիվանդների ու հաշմանդամների վերականգնման, կոնքազդրային և այլ հոդերի բնածին հոդախախտումների, կլինիկայում վնասվածքաբանական օրթոպեդիական ժամանակակից բուժման եղանակների ներդրմանը։ Գործուն մասնակցություն է ունեցել Կուբանում վնասվածքաբանական և օրթոպեդիական ծառայության կազմակերպման ու զարգացման բնագավառում։

## Ծանոթագրություններ

## Գրականություն
* ВАРТАНЯН Вагинак Егорович // Ортопедия, травматология и протезирование. - 1983. - № 12. - С. 62-63.

Կատեգորիա:Հայ վնասվածքաբաններ
Կատեգորիա:Հայ օրթոպեդներ
Կատեգորիա:Բժշկական գիտությունների դոկտորներ
Կատեգորիա:Խորհրդային պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Just Do It

thumbnail|Just Do It.

***Just Do It ***( «Պարզապես արա դա») ստիլիզացված մեծատառերով **JUST DO IT.** և ներկայացված Futura Bold Condensed տառատեսակով Nike սպորտային կոշիկ արտադրող ընկերության կարգախոսն է, ինչպես նաև նրա ապրանքանիշն ուբրենդը։ Կարգախոսը ստեղծվեց  1988 թվականին գովազդային գործակալության հետ հանդիպմանը։ Այդ գործակալության հիմնադիրը պնդում է, որ պարտական է  Nike-ի  "Just Do It" կարգախոսով վարձու մարդասպան Գարի Գիլմորին:,Վերջինիս, լինելով մահվան դատապարտված, խրախուսել է պահակախմբին, որ պատրաստվում էին մահվան դատավճիռը ի կատար ածել, ասում է. «Եկեք անենք դա» ("Let's do it.")

«Just Do It» քարոզարշավը թույլ տվեց Nike- ին ավելացնել Հյուսիսային Ամերիկայի ներքին սպորտային կոշիկի բիզնեսի մասնաբաժինը `18% -ից մինչև 43% 1988 թվականից մինչև 1998 թվականը (877 մլն դոլարից մինչև 9.2 մլրդ դոլար համաշխարհային վաճառք)։
Բազմաթիվ իրավիճակներում Nike-ի "Just Do It" արտահայտությունը հայտնվում է ընկերության պատկերանիշը , որը հայտնի է, որպես «թռչնանիշ»։

## Գովազդային քարոզարշավի մեկնարկ
1988 թվականին մեկնարկած «Just Do It» քարոզարշավը, որը  ընկերությունը կարգախոսի իմաստը սահմանում էր որպես «ունիվերսալ և խիստ անձնական», շատ հաջող էր։ 
1980-ականների ֆիթնեսի և աերոբիկայի տարածման շամանակ Reebok մրցակից ընկերությունը ղեկավարել էր իրենց քարոզարշավը։  Nike ընկերությունը պատասխանել է «կոշտ, դաժանության հասնող գովազդային քարոզարշավով»։ Քարոզարշավի նպատակներից մեկն այն էր, որ ընդգրկվեն բոլոր ամերիկացիները `անկախ տարիքից, սեռից կամ ֆիզիկական պատրաստվածությունից։ Nike- ի հիմնական նպատակն էր ներկայացնել սպորտային կոշիկներ որպես նորաձևության հայտարարություն սպառողների համար, ինչը հանգեցրեց Nike- ի հագուստին, որը հագնում են ոչ միայն որպես սպորտային հանդերձանք։ «Just Do It» քարոզարշավի արդյունքում հայտնվեց մի շարք լրատվամիջոցներում, այդ թվում մերչանդայզինգում, փողոցային գովազդային վահանակներում, տպագիր լրատվամիջոցներում և գրաֆիտիի արվեստում։

## Գովազդային քարոզարշավի հաջողություն
Քարոզարշավի ողջ ընթացքում Nike- ը ներգրավեց տարբեր ազգերի մի շարք հայտնի մարդկանց, ինչպես նաև բազմաթիվ նշանավոր մարզիկների` հաճախորդների ներգրավման և Nike-ի կերպարը գրավիչ ու հուսալի դարձնելու համար ոչ միայն շարքային հաճախորդների, այլ նաև պրոֆեսիոնալ մարզիկների համար։ Հանրահայտ ֆուտբոլիստներ Բո Ջեքսոնը, Ռոնալդինյոն և Ուեյն Ռունին, բասկետբոլային աստղեր Մայքլ Ջորդանը և Կոբի Բրայանտը և թենիսի աստղեր Ռոջեր Ֆեդերերը ևՌաֆայել Նադալը հայտնվել են իրենց գովազդներում։

Քարոզարշավը ներկայացրեց Nike- ի իմիջը, որպես հաջողության հետ կապված նորարարական ամերիկյան պատկեր, պրոֆեսիոնալ մարզիկների և մոտիվացիայի կարգախոսների համադրությամբ, որոնք ընդգծում էին սպորտայնությունն ու առողջությունը։ Դա հանգեցրեց նրան, որ հաճախորդներն իրենց գնումների հետ էին կապում հաջողության  հասնելու հեռանկարը։

## Ծանոթագրություններ

Կատեգորիա:Կարգախոսներ
Կատեգորիա:Մարքեթինգ
Ծինանդալ

**Ծինանդալ** (), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում։ Գտնվում է Գոմբոր լեռան լանջին, ծովի մակերևույթից 560 մետր բարձրության վրա։ Թելավից 10 կմ հեռավորության վրա։ Գյուղի մոտով հոսում է Ալազան գետը։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2675 մարդ։ Բացարձակ մեծամասնությունը վրացիներն են, որոնք կազմում են գյուղի բնակչության 99,4 %։

## Ծանոթագրություններ

Կատեգորիա:19-րդ դարը Վրաստանում
Կատեգորիա:Թելավի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Հերեթիսկար

**Էրեթիսկարի** (), գյուղ Վրաստանում։ Գտնվում է Կախեթի մարզի Լագոդեխի շրջանում։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 509 մարդ։

## Ծանոթագրություններ

Կատեգորիա:Լագոդեխի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Իգոր Չուբարով

**Իգոր Չուբարով** (,), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1977)։ Տիրապետում է անգլերեն և ամհարերեն լեզուներին։ Դիվանագիտական գործունեությամբ սկսել է զբաղվել 1980 թվականից։

*1980-1986 թվականներին՝ Եթովպիայում ԽՍՀՄ դեսպանատան աշխատակից։
*1989-1991 թվականներին՝ Սոմալիում ԽՍՀՄ դեսպանատան առաջին քարտուղար.
*1991-1992 թվականներին՝ Սիերա Լեոնեում ԽՍՀՄ-ի, Ռուսաստանի դեսպանատան առաջին քարտուղար։
*1992-1994 թվականներին՝ Նիգերիայում Ռուսաստանի դեսպանատան խորհրդական։
*1994-1997 թվականներին՝ Ռուսաստանի ԱԳՆ Աֆրիկայի վարչության խորհրդական։
*1997-2002 թվականներին՝ Եթովպիայում Ռուսաստանի դեսպանատան դեսպանորդ խորհրդական։ 
*2002-2006 թվականներին՝ Ռուսաստանի ԱԳՆ Աֆրիկայի վարչության պետ։
*2006-2009 թվականներին՝ Եթովպիայում Ռուսաստանի դեսպանատան դեսպանորդ խորհրդական։ 
* 2009 թվականի փետրվարի 25-ից-2015 թվականի հունվարի 19-ը՝ Էրիթրեայում Ռուսաստանի արտակարգ և լիազոր դեսպան։

Ամուսնացած է։ Ունի որդի և դուստր։

## Դիվանագիտական աստիճան
* 1-ին դասի արտակարգ և լիազոր դեսպանորդ (2011 թվականի սեպտեմբերի 6)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Կենսագրությունը Էրիթրեայում Ռուսաստանի դեսպանատան կայքում 

Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Շամիլ Հասանով

**Շամիլ Ասխաբովիչ Գասանով** (, ), ռուս ֆուտբոլիստ, ռուսական «Բալթիկա» ակումբի կենտրոնական պաշտպան։

## Կենսագրություն
Ծնվել է 1993 թվականի հուլիսի 30-ին Մախաչկալայում։ Տասը տարեկանում ընտանիքի հետ տեղափոխվել է Մոսկվա, որտեղ սկսել է զբաղվել ֆուտբոլով։ Մարզվել է «Юный динамовец» դպրոցում, ապա հրավեր է ստացել ԲԿՄԱ ակումբից, բայց արդյունքում հայտնվել է «Աշխատանքային ռեզերվներում»։ Առաջին պրոֆեսիոնալ թիմը եղել է «Պոդոլիեն»։ 2014-2015 մրցաշրջանում խաղացել է «Անժի-2» ակումբում։ 2014-2015 մրցաշրջանում «Անժիի» երիտասարդական կազմում խաղացել է ՌՖՊԼ երիտասարդական առաջնությունում։

Առաջին խաղը ՌՖՊԼ-ում անցկացրել է 2015 թվականի հոկտեմբերի 18-ին ընդդեմ «Կրասնոդարի»։ «Անժիի» կազմում իր առաջին գոլը խփել է 2016 թվականի հոկտեմբերի 27-ին Ռուսաստանի գավաթի խաղարկության 1/8 եզրափակչի՝ Սանկտ Պետերբուրգի «Զենիթի» դեմ խաղում։ 2017 թվականի հուլիսին խզել է պայմանագիրը «Անժիի» հետ։ 2017 թվականի օգոստոսի կեսերին պայմանագիր է կնքել նորվեգական «Տրոմսյո» ակումբի հետ մինչև նույն թվականի դեկտեմբերի 1-ը՝ ևս երեք տարով երկարաձգելու հնարավորությամբ։ Սակայն նոր թիմում այդպես էլ չի կարողացել կատարել իր նորամուտը 2017 թվականի մրցաշրջանում։ Շամիլը շարունակել է ապաքինվել ոտնաթաթի հինգերորդ նախագարշապարային ոսկորի կոտրվածքից հետո և պայմանագրի ժամկետի ավարտից հետո դարձել է ազատ գործակալ։

2018 թվականի հունվարի 31-ին հայտնի է դարձել, որ ֆուտբոլիստը տեղափոխվել է Կրասնոյարսկի «Ենիսեյ» ակումբ։ Պայմանագիրը նախատեսվել է մեկուկես տարվա համար։

## Ծանոթագրություն

## Արտաքին հղումներ
* 
* 

Կատեգորիա:Անժիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրոմսյոյի ֆուտբոլիստներ
Ալյոշայի հեքիաթները (մուլտֆիլմ)

**Ալյոշայի հեքիաթները**, (), Ռոման Կաչանովի մուլտիպլիկացիոն ֆիլմը, որը թողարկվել է 1964 թվականին Սոյուզմուլտֆիլմ ստուդիայում։

Ֆիլմում իրար հաջորդում են սև ու սպիտակ խաղարկային տեսարաններ և տիկնիկային մուլտիպլիկացիոն գունավոր դրվագներ խաղալիքներով, որոնք ցույց են տալիս փոքրիկ Ալյոշայի երազանքները։

## Սյուժե
Փոքրիկ Լյոշան, տանը մենակ մնալով, երազում էր մեկնել իր սիրելի տատիկի մոտ` Եգորևսկ, նրա ծննդյան տոնին, քանի որ ծնողները ժամանակ չունեին։ Ասելով կախարդական բառերը` Ալյոշան կենդանացնում է շոգեքարշը, որն ուղևորվում է հեռավոր ճամփորդության։ Ճանապարհին հանդիպում է ծանոթ Կովը, որը Շոգեքարշին ծաղկեփունջ է փոխանցում է տատիկի համար։ Իսկ Շոգեքարշը սունկ է հավաքում տատիկի համար։ Երազելով տատիկի համար նկար նկարել` Ալյոշան  փնտրում է իր սիրելի երկկողմանի կարմիր–կապույտ մատիտը, որը գտնում է Մկնիկը։ Որպես երախտագիտության նշան նրան կերակրում են շիլայով և կախարդական բառերով ազատում են սարսափել թակարդից։ Որոշելով տատիկին 
նվիրել նաև Ոսկե ձկնիկ`տղան արտասանում է կախարդական խոսքերը և խաղալիք զինվորներին ուղարկում է ձկնորսության։ Բայց զինվորները չեն կարողանում ձուկ բռնել, քանի որ այդ գործի համար ահրաժեշտ են ամբարձիչներ։ Կախարդական բառերը օգնում են զինվորներին դառնալ ամբարձիչների ընտանիք․ հայրիկ ամբարձիչ, մայրիկ ամբարձիչ և փոքրիկ ամբարձիկ, որոնք ուղևորվում են դեպի Կապույտ ծով՝ ճանապարհին հանդիպելով դաժան առյուծին։ Բարեհաջող հասնելով ծովին` Ամբարձիչները նետում են իրենց կեռիկները` ջրի միջից որսալով մեկ մեծ Կետ, մեկ` Հսկայական շնաձուկ և միայն փոքրիկ Ամբարձիչն է ջրի միջից բռնում է փոքրիկ ձկնիկին։

Իսկ վերջում Լյոշան որոշում է առավոտյան արտասանել իր կախարդական բառերը, որպեսզի տատիկն ինքը նրան հյուր գա։

## Հեղինակներ
* Տիկնիկները և դեկորները պատրաստել են՝ Վլադիմիր Աբակումով, Վալերի Պետրով, Պավել Գուսև, Ֆ․ Օլեյնիկով, Գալինա Գետտինգեր, Վերա Չերկինսկայա, Բորիս Կառավաև, Սեմյոն Էտլիս, Ռոման Գուրովի ղեկավարությամբ
* Ալյոշայի դերում՝ Պավլիկ Բաբաևսկի
* Տեքստը կարդում է՝ Մարիա Վինոգրադովա

## Ծանոթագրություններ

## Գրականություն
* .

*  .

## Արտաքին հղումներ
* 

Կատեգորիա:1964 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ռոման Կաչանովի մուլտֆիլմեր
Շամիլ Ֆաթուլլաև

**Շամիլ Սեյֆուլլա օղլի Ֆաթուլլաև** (, ), ադրբեջանցի ճարտարապետ, Ադրբեջանական ԽՍՀ վաստակավոր ճարտարապետ, ճարտարապետական գիտությունների դոկտոր, պրոֆեսոր, Ադրբեջանի Գիտությունների ազգային ակադեմիայի լիիրավ անդամ, ակադեմիկոս (2014), Ադրբեջանի ճարտարապետների միության անդամ (1965);

## Կենսագրություն
Շամիլ Ֆաթուլլաևը ծնվել է 1928 թվականի դեկտեմբերի 24-ին Բաքվում։ 1953 թվականին ավարտել է Ադրբեջանի Պոլիտեխնիկական ինստիտուտի ճարտարապետության և շինարարության ֆակուլտետը։ 1956 թվականին եղել է Ադրբեջանի ԳԱ ճարտարապետության և արվեստի ինստիտուտի ասպիրանտ։ 1963 թվականին պաշտպանել է թեկնածուական, 1980 թվականին՝ դոկտորական դիսերտացիա։ 1990 թվականին նա դարձել է պրոֆեսոր։

Արժանացել է Ադրբեջանական ԽՍՀ պետական մրցանակին Ադրբեջանական ԽՍՀ նախարարների խորհրդի 1988 թվականի ապրիլի 26-ի որոշմամբ։

Շամիլ Ֆաթուլլաևը մահացել է 2015 թվականի մարտի 10-ին Բաքվում։

## Կոչումներ և Պարգևներ
* 1986 - Պարգևատրվել է Ադրբեջանական ԽՍՀ Պատվո շքանշանով;
* 5 դեկտեմբեր, 1979 - Ադրբեջանական ԽՍՀ Գերագույն Խորհրդի որոշմամբ արժանացել է Ադրբեջանական ԽՍՀ պատվավոր ճարտարապետի կոչմանը։
* 25 ապրիլ, 1989 - Ադրբեջանական ԽՍՀ Գերագույն Խորհրդի որոշմամբ պարգևատրվել է աշխատանքային վետերանի մեդալով;
* 19 ապրիլ, 2000 - Ադրբեջանի նախկին նախագահ Հեյդար Ալիևի հրամանագրով պարգևատրվել է Փառքի շքանշանով։
* 2008 - Պարգևատրվել է Լեհաստանի ոսկե մեդալով։

## Ծանոթագրություններ

Կատեգորիա:Ադրբեջանցի ճարտարապետներ
Այծի մասին

**«Այծի մասին»** (), խորհրդային տիկնիկային մուլտիպլիկացիոն ֆիլմ-հեքիաթ, որ ստեղծվել է ռեժիսորներ Իոսիֆ Բոյարսկու և Վադիմ Կուրչևսկու կողմից 1960 թվականին։ Մուլտֆիլմը նկարահանվել է ռուս մանկագիր և բանաստեղծ Սամուիլ Մարշակի «Հեքիաթ այծի մասին» () պիես-հեքիաթի մոտիվներով։

## Սյուժե
Խրճիթում ապրում են տատն ու պապը, որոնք արդեն շատ ծեր են։ Նրանք երեխաներ չունեն, և նրանց տանն ապրում է միայն այծը։ Վերջինս որոշում է օգնել տնտեսական գործերում։ Նա սկսում է ջուր բերել, փայտ ջարդել, ապուր եփել։ Մի օր այծը գնում է անտառ՝ սունկ հավաքելու և հանդիպում յոթ գայլերի։ Գայլերն ուզում են ուտել այծին, իսկ նա պաշտպանվում է եղջյուրներով ու ոտքերով հարվածելով։ Այդ ժամանակ վրա են հասնում պապն ու տատը, որոնցից առաջինի ձեռքին զենք է, երկրորդի ձեռքին՝ եղանաձև բռնակ։ Գայլերը փախչում են։ Պապը, տատն ու այծը վերադառնում են տուն և ուրախ երգում։

## Ֆիլմի վրա աշխատել են
* Տիկնիկներն ու դեկորացիաները պատրաստել են՝ Վ. Կուրանով, Գալինա Գետինգեր, Պավել Լեսին, Բորիս Կարավաև, Վ. Կալաշնիկովա, Պավել Գուսև, Վլադիմիր Ալիսով, Մարինա Չեսնոկովա, Սվետլանա Զնամենսկայա, Ա. Ֆիլասով, Ռոման Գուրովի ղեկավարությամբ
* Խմբագիր՝ Նատալյա Աբրամովա
* Տնօրեն՝ Նաթան Բիտման

## Մուլտֆիլմի մասին

1957 թվականին Վադիմ Կուրչևսկին գալիս է «Սոյուզմուլտֆիլմ», իսկ 1961-1962-ին նա՝ որպես բեմադրող նկարիչ, աշխատում է միանգամից երեք ֆիլմերի վրա։ «Կարդա ու գլորիր Փարիզ ու Չինաստան» (ռեժիսոր՝ Ա. Կարանովիչ), «Այծի մասին» (որտեղ Վ. Կուրչևսկին աշխատել է նաև որպես ռեժիսոր Ի. Բոյարսկու հետ միասին) և «Թռչող պրոլետարը» (ռեժիսորներ՝ Ի. Իվանով-Վանո և Ի. Բոյարսկի)։ 

## Ծանոթագրություններ

## Արտաքին հղումներ
* 
* 
* 

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1960 մուլտֆիլմեր
Կատեգորիա:Մուլտֆիլմեր կենդանիների մասին
Դաստիարակության գաղտնիքը

**«Դաստիարակության գաղտնիքը»** (), խորհրդային սատիրական տիկնիկային մուլտֆիլմ մեծահասակների համար։ Նկարահանվել է 1960 թվականին ռեժիսոր Գրիգորի Լոմիձեի կողմից։ Մուլտֆիլմի ենթավերնագիրն է՝ «*Ֆելիետոն*»։

## Սյուժե
Մուլտֆիլմը պատմում է դասախոսի մասին, որը միշտ խոսում է աշխատանքի կարևորության մասին, բայց իրական կյանքում ձևանում է հիվանդ, որպեսզի խուսափի աշխատելուց։ Նրա որդին, թեև դաստիարակվել է իր դասախոսություններով (որ ձայնագրվել են մագնիտոֆոնային ժապավենի վրա), այնուամենայնիվ, հետևում է հոր անձնական օրինակին և հեռանում շափաթօրյակից, որպեսզի ֆուտբոլ խաղա։ Ուսուցչուհին պատահածի մասին հայտնում է նրա ծնողներին։ Հայրը նորից սկսում է դասախոսությունն աշխատանքի մասին։ Բայց տղան սկսում է ամաչել իր վարքի համար և փախչում է ծառեր տնկելու՝ խորհրդանշորեն ջարդելով դիդակտիկ ձայնագրություններով մագնիտոֆոնը։

## Ստեղծողներ
* Սցենարի հեղինակ՝ Վիկտոր Արդով
* Բանաստեղծական տեքստի հեղինակ՝ Մորիս Սլոբոդսկի
* Ռեժիսոր՝ Գրիգորի Լոմիձե
* Օպերատոր՝ Իոսիֆ Գոլոմբ
* Բեմադրող նկարիչ՝ Անատոլի Կուրիցին
* Նկարիչ՝ Է. Մելամեդ
* Կոմպոզիտոր՝ Ռոստիսլավ Բոյկո
* Հնչյունային օպերատոր՝ Բորիս Ֆիլչիկով
* Խմբագիր՝ Նատալյա Աբրամովա
* Տիկնիկավարներ՝ Պավել Պետրով, Լև Ժդանով, Կիրիլ Մամոնով, Վյաչեսլավ Շիլոբրեև
* Տիկնիկներն ու դեկորացիաները պատրաստել են՝ Բորիս Կարավաև, Գենադի Լյուտինսկի, Վ. Չերնիխովա, Վ. Կալաշնիկովա, Վլադիմիր Ալիսով, Ռոման Գուրովի ղեկավարությամբ
* Ֆիլմի տնօրեն՝ Նաթան Բիտման

*Մուլտֆիլմի ստեղծողների ցանկը նշված է ըստ մուլտֆիլմի տիտրերի։*

## Փաստեր
*Մուլտֆիլմը հնչյունավորած դերասանների անունները տիտրերում նշված չեն։

## Ծանոթագրություններ

## Գրականություն
* 

## Արտաքին հղումներ
* Секрет воспитания (1960) на youtube
* Морис Слободской — Энциклопедия отечественного кино 

Կատեգորիա:1960 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Աֆրիկայում շոգ է

**Աֆրիկայում շոգ է** (), խորհրդային սև-սպիտակ մուլտֆիլմ, որը նկարահանվել է 1936 թվականին։ Սոյուզմուլտֆիլմ ստուդիայի առաջին ժապավենն է։ Ֆիլմը հանրության սեփականությունն է, քանի որ այն թողարկվել է ավելի քան 70 տարի առաջ։

## Սյուժե
Աֆրիկայում վայրի գազանները տառապում են շոգից, նրանք շատ են ցանկանում պաղպաղակ ուտել։ Հյուսիսային բևեռից սառը նվերով նրանց հյուր են գալիս կապիկն ու ծովափիղը։ Ճանապարհին նրանք բազմաթիվ արկածներ են ունենում։ Այնուհետև կենդանիները ծովափղին հետ են ուղարկում` տալով նրան իրենց` հարավային նվերները՝ բանան, անանաս և կոկոս։

## Հեղինակներ
* Ռեժիսորներ` Դմիտրի Բաբիչենկո, Ալեքսանդր Բելյակով
* Սցենարի հեղինակ` Սերգեյ Միխալկով
* Բեմադրող նկարիչ` Դմիտրի Բաբիչենկո, Ալեքսանդ Բելյակով
* Կոմպոզիտոր` Ալեքսեյ Աքսյոնով
* Մուլտիպլիկատորներ` Բորիս Դյոժկին, Ֆաինա Եպիֆանովա, Գրիգորի Կոզլով, Բորիս Տիտով, Լամիս Բրեդիս, Վ. Կուպեր, Է. Վալդման

## Ծանոթագրություններ

## Արտաքին հղումներ
* 
* 
* 

Կատեգորիա:1936 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ռուսերեն մուլտֆիլմեր
Գլխիվայր

**«Գլխիվայր»** (), 2012 թվականի բրիտանական կարճամետրաժ տիկնիկային մուլտֆիլմ, որի սցենարի հեղինակը և ռեժիսորը Թիմոթի Ռեքարթն է։ 2013 թվականին մուլտֆիլմն առաջադրվել է «Օսկար» մրցանակի *[[Օսկար լավագույն անիմացիոն կարճամետրաժ ֆիլմի համար|Լավագույն անիմացիոն կարճամետրաժ ֆիլմ]]* անվանակարգում»» մրցանակի «Լավագույն կարճամետրաժ անիմացիոն ֆիլմ» անվանակարգում, ինչպես նաև արժանացել է «Էննի» մրցանակի որպես *լավագույն ուսանողական ֆիլմ* և Cartoon d'Or մրցանակի որպես *Եվրոպական լավագույն կարճամետրաժ անիմացիոն ֆիլմ*։

«Օսկարի» առաջադրվելուց հետո մուլտֆիլմը նույն մրցանակին առաջադրված մյուս 15 կարճամետրաժ մուլտֆիլմերի հետ միասին թողարկվել է կինոթատրոններում ShortsHD-ի կողմից։

## Սյուժե
Երկար տարիների համատեղ կյանքից հետո ամուսիններ Ուոլթերն ու Մեջն օտարանում են միմյանցից։ Ամուսինն ապրում է հատակին, իսկ կինը՝ առաստաղին։ Նրանք զուգահեռ կյանք են վարում նույն տանը՝ առանց խոսելու միմյանց հետ։ Մի օր Ուոլթերը, ինչ-որ բան փնտրելով իր գործիքների մեջ, գտնում է Մեջի հարսանեկան կոշիկները և որոշում դրանք վերանորոգել նրան նվիրելու համար, բայց Մեջը մերժում է այն և դուրս է գալիս հավասարակշռությունից։ Զույգը պետք է գտնի մի ճանապարհ, որպեսզի վերադարձնեն իրենց նախկին ամուսնական կյանքն և ապրեն միասին։

## Դերերը հնչյունավորել են
**Նայջել Էնթոնի* – Ուոլթեր
**Ռութ Ռայա Մաքքաուլ* – Մեջ

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2012 մուլտֆիլմեր
Կատեգորիա:Բրիտանական մուլտֆիլմեր